Марко Ганчев
Слово срещу многознайкото

chitanka.info

А пък едно момче всезнайко

от тия, дето все четат,

какво издрънка днеска, майко —

че щял да има край светът.

Че бомба имало такава,

която срива за момент

не само град и не държава,

а представи си, континент.

Лъжите си не спира тука,

а с потни очила в ръце

твърди, че щяла да се спука

планетата като яйце.

Не му строшихме очилата,

самичък си ги изтърва,

но всички смятахме в махлата,

че му се падаше това.

Денят е толкоз кратък, майко,

не стига за игра, нали,

че пък и някой многознайко

играта ще ти развали…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.